section_heading: Odlike
paragraph_text: Michelangelo je Gospin lik preuzeo iz djela Jacopa della Quercia (tijelo) i Verrochija (otmjeno lice i dekorativna draperija). Vijugavo Isusovo tijelo leži preko Marijinih koljena ogrnutih velikim ogrtačem, dok njena ruka ponavlja taj položaj svojom ispruženom lijevom rukom. Ogrtač koji kao da teče preko Gospina tijela je omogućio Michelangelu da fizički poveže Gospu s Isusom čime je istaknuo njihovu duhovnu povezanost. Njih dvoje su toliko povezani da rijetki uoče relativni nesrazmjer veličina tijela Gospe i Isusa.